Mikil aðsókn hefur verið í jólaaðstoð Hjálpræðishersins í Reykjavík . Þangað gátu einstaklingar og barnlaus pör leitað um matarkort og í gær fengu um 150 manns matarkort hjá Hjálpræðishernum í Reykjavík . Þetta er meiri aðsókn en í fyrra . Þá eru um 250 einstaklingar skráðir í jólaveisluna sem haldin verður í Mjódd á aðfangadag . Hjálpræðisherinn treystir að stórum hluta á jólapottana þegar kemur að þessari aðstoð . Það er því ákveðið áhyggjuefni að á sama tíma og beiðnum um aðstoð fjölgar hefur innkoman í jólapottana minnkað . Hjördís Kristinsdóttir , flokksforingi í Reykjavík , segir innkomuna í fyrri hluta desember minni en hún var á sama tíma á síðasta ári . Hér má lesa nánar um velferðarstarf Hjálpræðishersins og í hvað peningarnir sem koma í jólapottana eru notaðir . Við þökkum þeim einstaklingum , fyrirtækjum og samtökum sem styrkja starfið með ýmsum hætti .